Sophia Loren

Sophia Loren (sündinud Sofia Villani Scicolone; 20. septembril 1934 Roomas) on Oscariga pärjatud itaalia näitleja ja seksisümbol. Teda peetakse sageli Itaalia populaarseimaks naisnäitlejaks.

Elukäik 
Hariduse sai Sophia Loren Pozzuolis. Tema perekond oli väga vaene. 12-aastaselt astus ta kohalikku õpetajate instituuti, lootes õppimise ajaks saada ka elukoha. Loren on meenutanud, et sel ajal oli ta pikk, inetu ja sünge. Järgnevatel aastatel ta kosus ning pärast teise koha võitu iludusvõistlusel asus elama Rooma, kus lootis saada filmitäheks. Tema läbimurre toimus 1950. aastal, kui ta tutvus filmiprodutsent Carlo Pontiga, kellega hiljem ka abiellus.

Ponti toetas Loreni näitekunstiõpinguid ning andis talle esimese filmirolli. Kolmel järgmisel aastal tegi Sophia kaasa 20 filmis. Mõnikord osales ta isegi ühel perioodil kolme filmi võtetel. Ta sai populaarseks kogu Euroopas. 1955. aastal mängis ta esimest korda USA filmis "The Pride and the Passion", kus astusid üles ka Cary Grant ja Frank Sinatra.

1961. aastal võitis Sophia Loren briljantse osatäitmise eest Itaalia filmis "La ciociara" ("Ciociaralanna") parima naisnäitleja Oscari.

1960. aastate keskel sai Loren Prantsuse kodakondsuse.

Filmograafia

Tunnustus 
 1958 Volpi karikas
 1959, 1965 ja 1978 David di Donatello
 1961 Kuldne Palmioks Cannes'i filmifestivalil rolli eest filmis "Ciociaralanna"
 1961 Oscar "Ciociaralanna" eest
 1961 5 Kuldgloobust
 1986 Premio Simpatia
 1987 Maschera d'oro
 1987 Ameerika Christopher Columbus Award (Itaalia-USA suhete arendamise eest)
 1988 Telegatto
 1988 Premio Napoletani illustri nel mondo (auhind Napoli päritoluga inimesele, kes on maailmas tunnustatud)
 1989 Premio Fiuggi
 1991 Oscar elutöö eest
 1991 Césari auhind
 1991 Auleegioni orden
 2003 Kiievi rahvusvahelise filmifestivali Molodist auhind panuse eest maailma filmivaramusse

Välislingid 

Itaalia filminäitlejad
Iluduskuningannad
Sündinud 1934